| ***Matrica: Revoliucijos*** |
| --- |
|  |
|  |
| Pavadinimas | The Matrix Revolutions |
| Kilmės šalis | JAV |
| Režisierius | Andy Wachowski Larry Wachowski |
| Prodiuseris (-iai) | Joel Silver  Andy Wachowski Larry Wachowski |
| Scenaristas (-ai) | Andy Wachowski Larry Wachowski |
| Vaidina | Keanu ReevesLaurence FishburneCarrie-Anne MossHugo Weaving |
| Metai | 2003 |
| Žanras | Fantastinis veiksmo |
| Trukmė | 129 min. |
| Kalba | anglų |
| Biudžetas | 110–150 mln. JAV dol. |
| Pajamos | 427,3 mln. JAV dol. |
| **IMDb įrašas** |

**Matrica. Revoliucijos** (angl. *The Matrix Revolutions*) – 2003 m. JAV mokslinės fantastikos veiksmo filmas. Tai trečiasis „Matricos" filmas, filmų „Matrica" ir „Matrica. Perkrauta" tęsinys.

Pagrindinius vaidmenis filme atliko Keanu Reeves, Laurence Fishburne, Carrie-Anne Moss ir Hugo Weaving. Režisavo broliai Andy Wachowski ir Larry Wachowski. Filmą išleido „Warner Bros." Oficiali premjeros data 2003 m. spalio 27 d. Visame pasaulyje filmas uždirbo per 427 mln. JAV dol. pajamų.

Filme pasakojama apie tolimesnę laisvų žmonių kovą dėl žmonių, pajungtų prie kibersistemos, vadinamos Matrica, laisvės ir vienintelio laisvo miesto Ziono išsaugojimą.

Siužetas
--------

DĖMESIO: *toliau atskleidžiamos kūrinio detalės*

Filmo veiksmas prasideda iškart nuo įvykių filme „Matrica. Perkrauta" pabaigos. Neo, sustabdęs mašinas ankstesnėje filmo dalyje, yra keistoje būsenoje: jo sąmonė yra tarpinėje stotelėje tarp Matricos ir realaus pasaulio, o kūnas yra „Hamerio" laive. Šalia jo kūno paguldytas Beino kūnas. Norėdami išsiaiškinti, kas vyksta, Morfėjus ir Trinitė Matricoje susitinka su Orakulu. Dabar jau ir Morfėjus su Trinite žino, kad Orakulas tėra Matricos programa, kuri nebūtinai jiems padeda. Orakulas praneša, kad Neo yra tarpinėje stotelėje, kurią pasiekti gali tik Palydovas, kita „išvytoji" Matricos programa, kuri paklusni Merovingui – programai su kuria Morfėjus nenorėtų dar karta susidurti.

Bandydami sučiupti Palydovą, Morfėjus, Serafas ir Trinitė jį prarandą. Kitos išeities kaip apsilankyti pas Merovingą nėra. Neo pats negali pasipriešinti palydovo galiai tarpinėje stotelėje. Orakulo sargas Serafas palydi Morfėjų ir Trinitę tartis dėl Neo išlaisvinimo. Tuo metu Trinitė sugeba pristatyti pistoletą Merovingui prie kaktos ir priversti pasirinkti: išlaisvinti Neo arba mirti. Neo sėkmingai grįžta iš Matricos atgal į realųjį pasaulį.

Tuo tarpu laive papasakojama istorija, kad didelė dalis Ziono laivų buvo surengę išpuolį prieš mašinas, besigręžiančias miesto link. Tačiau išpuolis nepavyko, kažkas pajungė elektromagnetinių impulsų ginklą anksčiau laiko ir visi laivai liko be apsaugos nuo mašinų. Mašinos sunaikino visus laivus ir žmones, buvo gyvas rastas tik vienas – Beinas. Tik filmo žiūrovas žino, kad Beinas jau nebe žmogus, o persikūnijusi Matricos programa Agentas Smitas. Mašinos toliau gręžiasi Ziono link, Neo supranta, ką turi atlikti, kad išgelbėtų miestą ir paprašo skirti jam vieną laivą. Tuo tarpu iš komos atsigauna Beinas…

Aktoriai
--------

*Aktorius – filmo veikėjas*
* Keanu Reeves – Neo arba Tomas A. Andersonas
* Laurence Fishburne – Morpheus (Morfėjas)
* Carrie-Anne Moss – Trinity (Trinitė)
* Hugo Weaving – Agent Smith (Agentas Smitas)
* Lambert Wilson – the Merovingian (Merovingas)
* Anthony Zerbe – Councillor Hamann (Kancleris Hamanas)
* Mary Alice – The Oracle (Orakulas)
* Tanveer K. Atwa – Sati
* Essie Davis – Maggie (Megė)
* Sing Ngai – Seraph (Serafas)
* Harry J. Lennix – Commander Lock (Komandoras Lokas)
* Ian Bliss – Bane (Beinas)
* Harold Perrineau Jr. – Link (Linkas)
* Jada Pinkett Smith – Niobe (Niobė)
* Clayton Watson – The Kid (vaikis)
* Bruce Spence – Trainman (Palydovas)
* Nathaniel Lees – Captain Mifune (kapitonas Mifunė)
* Helmut Bakaitis – The Architect (Architektas)
* Monica Bellucci – Persephone (Persefonė)

ir kt.

Taip pat skaitykite
-------------------

* Simuliuojama realybė
* Dirbtinis intelektas
* Matrica: Perkrauta
* Matrica (1999 filmas)

Išnašos
-------

1. ↑  „The Matrix Revolutions (2003) – Andy Wachowski, Larry Wachowski – Synopsis, Characteristics, Moods, Themes and Related – AllMovie". *AllMovie*. Suarchyvuotas originalas 2010-04-25. Nuoroda tikrinta 2017-10-08.
2. 1 2 3  „The Matrix Revolutions (2003)". Box Office Mojo. Nuoroda tikrinta 2015-02-13.